dh-unibe/image-text_koenigsfelden-charters-post-1500 huggingface dataset:
Königsf. 882
Uff donnstag vor sannt Joͤrgg₎ tag anno dn̄i xv ͨ xiiij ͦ ✳ ist zuͤ Kùngsfeldn̄ ✳ disz lechenne hutt
gehanndlett ✳ vor miner froͧwen der jàrzitt meystrin froͧw Anna Saͤgensserin in gegenwartikait
her Thuͤrinng₎ Fricks doctor der ràchtenn ✳ unnd desz ràts der statt Bernn ✳ unnd ander hienach
genaͤmpt₎ ✳ unnd als usz ursach ✳ unnd um̄b etlichˀ beschwaͤrd willenn ✳ die gedàcht₎ lechn̄
stuck ✳ verkoufft ✳ unnd der bemeldtt₎ jarzit meystrin von Ruͦdolffenn Pùren dem statt schriber zuͦ
Aroͧw als vogt wylenn junckhˀ Bastianns von Lutternoͧw selig₎ ✳ elichn̄n kind₎ ✳ zuͦ hannd₎ irs jaͤrzit
ampts ✳ zuͤ kouff₎ gaͤbn̄n sinnd ✳ lùtt des gaͤbnen kouff brieffs. ✳ unnd aber darvor ✳ durch
junckhˀ Hanns Arnoldenn Saͤgennsser schul̄ts zuͤ Aroͧw ✳ Hanns Hapsen̄n von Biraloͧff ✳ nàch
inhaltt disz brieffs ✳ das gemeldt lechn̄n gelichn̄n ist ✳ also nàch guͤtlichm̄ vertrag ✳ und
ergangnē spruch ✳ so hatt die gedaͤcht jàrzit meystrinn gemelttm̄ Hanns Hapsenn ✳ für sin recht
unnd anspràch bar hin usz gebn̄n xij līb zwen muͤtt kernne ✳ unnd ein acker bletz under
den raͤbenn zuͤ Biralouff gelaͤgenn ✳ hàtt hievor ouch in dasz bemeldt lechenn gehoͤrtt ✳ also
hiemit ✳ so ist der gedàcht Hapsz ✳ um̄b sin anspràch ✳ unnd recht ✳ desz lechenns halb benuͤgig
gmacht ✳ unnd bezaltt ꝫcꝭ des ich bemeldtter Hanns Hapsz mich bekenn ✳ unnd vergich
unnd sag damit die bemeldtt₎ jaͤrzitt meystrin ✳ unnd ir naͤchgesetztenn ✳ fuͤr mich ✳ unnd all
min erbenn ✳ des gedaucht₎ haupt guͤts ✳ unnd lechenns ✳ mit aller verzichūg ✳ unnd anspràch
gantz quitt ✳ ledig ✳ unnd lousz ✳ in krafft ✳ disz mines lechenn brieffs ✳ den ich damit
zuͤ hannd₎ mineˀ froͧwn̄ der jàrzitt meystrinn hinusz ✳ unnd übergaͤbenn hab ✳ uff jaͤr un̄
tag wie obstàtt ✳ ꝫcꝭ gezuͤgenn so hie by sinnd gewaͤsenn ✳ unnd ✳ disenn briff
habenn gemacht ✳ die ersamm̄e fromm̄e Cùnrat Ragor schul̄ts zuͤ Brugg ✳ Hanns Bürer,
Ùli Meyer bed von Lupffann ✳ Hanns Frygg Staͤffann Waͤchter von Oberbùrg Heinrich
unnd Heiny Lingg von Schaͤrntz ✳ unnd ich Hanns Buͤrrer hoffmeyster ꝫcꝭ.
unnd sind also disz die anstoͤsz ✳ des obbemaͤltt₎ aͤckerlins ✳ so Hapsenn gaͤbenn ist ✳ itm̄ es
litt zuͤ Biralouff ✳ unnd gàtt under den raͤbenn hin an ✳ lit obnan̄n an Heiny von
Biralouffs acker ✳ wasz etwan der Vischerinn ✳ unnd stost hinab uff den Viten Rein ✳ und
hinuff gegenn der steyg ✳ uff Heiny Meyers acker ꝫcꝭ.
Staatsarchiv
AARGAU
umb dero vō Lutteˀnow lechn̄
wie das zum jarzit amptt
erkoufft ist ✳ von Hapsenn
vō Biralouff ✳ unnd damit
gantz geledigett ✳ dan ers vō dero
vō Lutteˀnoͧw ✳ voˀmàls enpfang₎ hatt
wie diser brieff wist
K
✳ D ✳ 96 ✳